
ΤΕΥΧΟΣ ΔΕΥΤΕΡΟ 


Αρ 


. Φύλλου 1437 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του κανονισμού Διδακτορικών Σπουδών 
Τμήματος Δημόσιας Διοίκησης του Παντείου Πα¬ 
νεπιστημίου Κοινωνικών και Πολιτικών Επιστημών. 

2 Έγκριση του κανονισμού Διδακτορικών Σπουδών 
Τμήματος Διεθνών, Ευρωπαϊκών και Περιφερεια¬ 
κών Σπουδών του Παντείου Πανεπιστημίου Κοι¬ 
νωνικών και Πολιτικών Επιστημών. 


ΑΠΟΦΑΣΕΙΣ 

Αριθμ. απόφ. 16 (1) 

Έγκριση του κανονισμού Διδακτορικών Σπου¬ 
δών Τμήματος Δημόσιας Διοίκησης του Παντεί¬ 
ου Πανεπιστημίου Κοινωνικών και Πολιτικών Επι¬ 
στημών. 

Η ΣΥΓΚΛΗΤΟΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1) Τις διατάξεις του άρθρου 45 παρ. 2 του ν. 4485/2017 
(ΦΕΚ 114/τ. Α'/4.8.2018)«Οργάνωση και Λειτουργία της 
Ανωτάτης Εκπαίδευσης, ρυθμίσεις για την έρευνα και 
άλλες διατάξεις». 

2) Την από 8/2/2018 απόφαση της Συνέλευσης του 
Τμήματος Δημόσιας Διοίκησης, με την οποία καταρτί¬ 
σθηκε ο Κανονισμός Διδακτορικών Σπουδών του ιδίου 
Τμήματος. 

3) Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του Κρατικού Προϋπολογισμού 

Εγκρίνει τον Κανονισμό των Διδακτορικών Σπουδών, 
ως ακολούθως: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 

ΤΜΗΜΑΤΟΣ ΔΗΜΟΣΙΑΣ ΔΙΟΙΚΗΣΗΣ 

1. Υποβολή πρότασης υποψήφιου διδάκτορα 

1.1. Αίτηση - Πρόταση 

Ο υποψήφιος που ενδιαφέρεται για εκπόνηση διδα¬ 
κτορικής διατριβής υποβάλλει αίτηση στη Γραμματεία 


του Τμή ματος, στην οποία αναγράφεται ο προτεινόμενος 
τίτλος, η προτεινόμενη γλώσσα εκπόνησης και ο προτει- 
νόμενος ως επιβλέπων, σύμφωνα με το νόμο. Αιτήσεις 
υποβάλλονται δύο φορές το χρόνο, από 1 -30 Μάίου και 
από 1-30 Νοεμβρίου. Επίσης, δύο φορές το χρόνο, το 
Τμήμα μπορεί να δημοσιεύει κατάλογο με προτεινόμενα 
θέματα διατριβών για τα οποία οι υποψήφιοι μπορούν 
να εκδηλώσουν συμμετοχή. 

Το Τμήμα μπορεί να προκηρύσσει, οποτεδήποτε, θέ¬ 
σεις υποψηφίων διδακτόρων, υποτρόφων ή όχι, για την 
εκπόνηση διατριβής σε συγκεκριμένο γνωστικό πεδίο. 
Οι σχετικές προκηρύξεις μπορούν να προβλέπουν ρητά 
ειδικούς όρους, προθεσμίες και διαδικασίες εκπόνησης, 
πρόσθετες υποχρεώσεις, ρήτρες, παραδοτέα και χρονικά 
όρια ολοκλήρωσης των διατριβών και επιπλέον διαδικα¬ 
σίες και κριτήρια. Οι προκηρύξεις αυτές δημοσιεύονται 
στον ημερήσιο τύπο και αναρτώνται στον διαδικτυακό 
τόπο του Τμήματος και του Παντείου Πανεπιστημίου. 

1.2. Ποιοι δικαιούνται να υποβάλουν Αίτηση - Πρόταση 

(α) Δικαίωμα υποβολής αίτησης για την εκπόνηση δι¬ 
δακτορικής διατριβής έχουν κάτοχοι Διπλώματος Μετα¬ 
πτυχιακού Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισοτίμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/2017. 

(β) Κατ' εξαίρεση, σύμφωνα με ειδικά αιτιολογημένη 
απόφαση της Συνέλευσης και την ειδική πλειοψηφία 
των 2/3 των παρόντων μελών της Συνέλευσης, μπο¬ 
ρεί να γίνει δεκτός ως υποψήφιος διδάκτορας και μη 
κάτοχος μεταπτυχιακού τίτλου σπουδών, εφόσον απο- 
δεικνύεται ότι αυτός πληροί τα επιστημονικά κριτήρια 
αναγνωρισμένου ερευνητικού και συγγραφικού έργου 
τα οποία αντισταθμίζουν την έλλειψη μεταπτυχιακού 
τίτλου. Παράλληλα ο υποψήφιος είναι υποχρεωμένος 
να παρακολουθήσει για ένα έτος τη σχετικότερη προς 
το αντικείμενο του διδακτορικού του κατεύθυνση του 
ΠΜΣ του Τμήματος. 

1.3. Γενικά δικαιολογητικά 

(α) Αναλυτικό βιογραφικό σημείωμα, 

(β) αντίγραφα πτυχίων (πρώτου πτυχίου και μεταπτυ¬ 
χιακών τίτλων) αναγνωρισμένα, που πρέπει να προέρ¬ 
χονται από ΑΕΙ της ημεδαπής ή ομοταγή της αλλοδαπής 
και επικυρωμένα από το ΔΟΑΤΑΠ, 

(γ) αναλυτική βαθμολογία μαθημάτων προπτυχιακού 
και μεταπτυχιακού κύκλου σπουδών, 

(δ) αντίγραφα διπλωματικών εργασιών(ή διπλωματι¬ 
κής εργασίας για το μεταπτυχιακό), 

(ε) αντίγραφα δημοσιεύσεων, μελετών και ερευνών 
που τυχόν έχει εκπονήσει, 

(στ) τουλάχιστον δύο συστατικές επιστολές από 
καθηγητές, ερευνητές ή άλλους ειδικούς ως προς το 
αντικείμενο που παρέχουν εικόνα της ερευνητικής ικα¬ 
νότητας του υποψηφίου. Οι επιστολές αυτές θα πρέπει 
να αποστέλλονται από τους υπογράφοντες καθηγητές, 
ερευνητές απευθείας προς τη Γραμματεία του Τμήματος. 
Εξαιρούνται οι κάτοχοι του Διπλώματος Μεταπτυχιακό 
Σπουδών του ΠΜΣ τουΤμήματος, 

(ζ) προσωρινό τίτλο διδακτορικής διατριβής και υπό¬ 
μνημα (πρόταση) για το θέμα το οποίο προτίθεται να 
διερευνήσει (έκτασης περίπου 2.500 λέξεων). Από το 
υπόμνημα πρέπει να προκύπτει η γενική προβληματική 
του θέματος, η προτεινόμενη προσέγγιση, η ερευνητική 
μεθοδολογία που θα ακολουθηθεί, τα πιθανά ερευνητικά 
αποτελέσματα, ενδεικτική επίκαιρη βιβλιογραφία και 
η προσδοκώμενη συμβολή της διατριβής στην οικεία 
επιστήμη, 

(η) πιστοποιητικό που να αποδεικνύει τη γνώση μιας 
ξένης γλώσσας, σε βαθμό επαρκή για την έρευνα (πρω¬ 
τογενή, βιβλιογραφική, εμπειρική) που θα διενεργήσει ο 
υποψήφιος. Εάν ο υποψήφιος δεν προσκομίσει κανένα 
πιστοποιητικό γνώσης ξένης γλώσσας, το Τμήμα διενερ¬ 
γεί εξετάσεις στην απαραίτητη για την έρευνα γλώσσα. 
Εάν ο υποψήφιος έχει κάνει ξενόγλωσσες προπτυχιακές 
ή και μεταπτυχιακές σπουδές στο εξωτερικό, ο τίτλος 
σπουδών που του έχει χορηγηθεί από το ΑΕΙ όπου φοίτη¬ 
σε επέχει θέση πιστοποιητικού επαρκούς γνώσης ξένης 
γλώσσας.Το ίδιο ισχύει σε περίπτωση που ο υποψήφιος 
έχει την ξένη γλώσσα ως μητρική. 

1.4. Τρόπος υποβολής των δικαιολογητικών 
Όλα τα παραπάνω υποβάλλονται σε αντίγραφα, στην 
ελληνική ή σε άλλη γλώσσα. Αν κάποια από τα δικαιολο- 
γητικά έχουν εκδοθεί σε άλλη γλώσσα, υποβάλλονται σε 
επίσημη μετάφραση ή σε μετάφραση νόμιμα βεβαιωμέ¬ 
νη για το γνήσιο της (από δικηγόρο, συμβολαιογράφο 
κτλ.). Οι αιτήσεις και όλα τα απαραίτητα δικαιολογητικά 
πρέπει να υποβληθούν και ηλεκτρονικά στην ηλεκτρο¬ 
νική διεύθυνση ρυβθάιτιίη.ρθηΐθίοη.ςΐ'. 

2. Έγκριση πρότασης υποψήφιου διδάκτορα. 

■ Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με βάση 
τη συνάφεια του προτεινόμενου θέματος με το αντικείμε¬ 
νο των τριών Τομέων τουΤμήματος και ορίζει μίαΤριμελή 
Εισηγητική Επιτροπή ανάΤομέα, με Πρόεδρο τον Διευθυ¬ 
ντή του Τομέα και μέλη από τον οικείο Τομέα. 

• ΚάθεΤριμελής Εισηγητική Επιτροπή εξετάζει τις αντί¬ 
στοιχες αιτήσεις και τα συνυποβαλλόμενα έγγραφα και 
καλεί τους υποψηφίους σε συνέντευξη. Στη συνέντευξη 
καλείται και ο προτεινόμενος Επιβλέπων. Η Εισηγητική 
Επιτροπή υποβάλλει στη Συνέλευση τουΤμήματος ανα¬ 
λυτικό υπόμνημα, στο οποίο αναγράφονται οι λόγοι για 
τους οποίους κάθε υποψήφιος πρέπει ή δεν πρέπει να 
γίνει δεκτός ως υποψήφιος διδάκτορας, καθώς και το 
όνομα του Επιβλέποντος. 


■ Η Συνέλευση του Τμήματος, αφού λάβει τη γνώμη 
του προτεινόμενου Επιβλέποντος, τη συνεκτιμά με το 
υπόμνημα της Επιτροπής και εγκρίνει ή απορρίπτει αιτι¬ 
ολογημένα την αίτηση του υποψηφίου. Με την ίδια από¬ 
φαση ορίζεται ο Επιβλέπων, που προτείνει τα λοιπά δύο 
μέλη της Τριμελούς Συμβουλευτικής Επιτροπής. Στην 
εγκριτική απόφαση ορίζεται και η γλώσσα συγγραφής 
της διδακτορικής διατριβής. 

•Τα ονόματα των υποψηφίων διδακτόρων, των επιβλε- 
πόντων και των λοιπών μελών τωνΤριμελών Συμβουλευ¬ 
τικών Επιτροπών, καθώς και οι τίτλοι των εκπονούμενων 
διδακτορικών διατριβών μαζί με μία σύντομη περίληψη, 
αναρτώνται στον διαδικτυακό τόπο του Ιδρύματος στην 
ελληνική και στην αγγλική γλώσσα. 

2.1. Γενικά κριτήρια 

Η Τριμελής Εισηγητική Επιτροπή κατά την εξέταση 
των αιτήσεων λαμβάνει υπόψη της, ιδίως τα κατωτέρω 
κριτήρια: 

(α) εισηγητικό σημείωμα του προτεινόμενου ως επι- 
βλέποντος καθηγητή, 

(β) το βαθμό του πτυχίου, 

(γ) τη βαθμολογία στα προπτυχιακά μαθήματα, τα σχε¬ 
τικά με το γνωστικό αντικείμενο της διατριβής, 

(δ) ενδεχόμενη επίδοση σε διπλωματική εργασία, 

(ε) το βαθμό του Διπλώματος Μεταπτυχιακών Σπουδών, 
(στ) επίδοση μεταπτυχιακής εργασίας, 

(ζ) πιθανή ερευνητική δραστηριότητα και δημοσιεύ¬ 
σεις σε πεδίο συναφές με το αντικείμενο της προτεινό- 
μενης διατριβής, 

(η) πιθανή επαγγελματική ενασχόληση σε πεδίο συ¬ 
ναφές με το αντικείμενο της προτεινόμενης διατριβής, 
(θ) το περιεχόμενο των συστατικών επιστολών, 

(ι) το θέμα και την ωριμότητα της υποβληθείσας πρό¬ 
τασης εκπόνησης. 

2.2. Θέμα προτεινόμενης διατριβής 

Το θέμα της προτεινόμενης διατριβής οφείλει να είναι 
συμβατό με το χαρακτήρα και τους ερευνητικούς στό¬ 
χους του Τμήματος, στα γνωστικά πεδία που θεραπεύει 
το Τμήμα. 

2.3. Ο Επιβλέπων και η Τριμελής Συμβουλευτική Επι¬ 
τροπή 

1. Δικαίωμα επίβλεψης διδακτορικής διατριβής έχουν 
οι καθηγητές, οι αναπληρωτές καθηγητές και οι επίκου¬ 
ροι καθηγητές του Τμήματος. Για κάθε υποψήφιο διδά¬ 
κτορα ορίζεται Τριμελής Συμβουλευτική Επιτροπή με 
έναν Επιβλέποντα, ως ανωτέρω, και δύο ακόμη μέλη της 
Επιτροπής, που μπορεί να είναι α) είτε μέλη ΔΕΠ των 
τριών πρώτων βαθμιδών του ίδιου ή άλλου Τμήματος, 
του Παντείου ή άλλου Πανεπιστημίου, της Ελλάδας ή 
ομοταγούς ιδρύματος της αλλοδαπής, β)ερευνητές Α', 
Β' ή Γ' βαθμίδας από τα ερευνητικά κέντρα που κατα¬ 
γράφουν ρητά οι σχετικοί νόμοι. 

2.0 Επιβλέπων και τα λοιπά μέλη της Τριμελούς Συμ¬ 
βουλευτικής Επιτροπής πρέπει να έχουν ίδιο ή συναφές 
γνωστικό αντικείμενο με το προτεινόμενο θέμα της δι¬ 
ατριβής. 

3. Κάθε μέλος ΔΕΠ τουΤμήματος μπορεί να επιβλέπει 
έως επτά (7) υποψήφιους διδάκτορες. Αν ο Επιβλέπων, 

μέλος ΔΕΠ του Τμήματος, μετακινηθεί προς άλλο Τμήμα 
του Παντείου Πανεπιστημίου, ή προς άλλο ΑΕΙ, συνεχίζει, 
εάν επιθυμεί, να τελεί χρέη Επιβλέποντος των διδακτο¬ 
ρικών διατριβών που έχει αναλάβει, και ο τίτλος του δι¬ 
δάκτορα απονέμεται από το Τμήμα Δημόσιας Διοίκησης. 
Αν ένα μέλος ΔΕΠ μετακινηθεί προς το Τμήμα Δημόσιας 
Διοίκησης, παραμένει Επιβλέπων των διδακτορικών δια¬ 
τριβών που είχε αναλάβει, και ο τίτλος απονέμεται από το 
Τμήμα προέλευσης του. Στις περιπτώσεις αυτές, οι υπο¬ 
ψήφιοι διδάκτορες από το Τμήμα προέλευσης δεν υπο¬ 
λογίζονται στον μέγιστο επιτρεπόμενο αριθμό των επτά. 

4. Τα αφυπηρετήσαντα μέλη ΔΕΠ δεν έχουν δικαίωμα 
συμμετοχής σε Τριμελείς Συμβουλευτικές Επιτροπές, 
ούτε σε Επταμελείς Εξεταστικές Επιτροπές. Όσοι καθη¬ 
γητές ή ερευνητές είχαν ορισθεί Επιβλέποντες, ή μέλη 
Τριμελών Συμβουλευτικών Επιτροπών, πριν τη συντα- 
ξιοδότηση τους, παραμένουν και αντικαθίστανται υπο- 
χρεωτικώς από τη Συνέλευση όταν ορίζεται η Επταμελής 
Εξεταστική Επιτροπή. 

5. Κάθε μέλος ΔΕΠ, εντός του τελευταίου ακαδημαϊκού 
έτους πριν την αφυπηρέτησή του, καταθέτει υπόμνημα 
προς τη Συνέλευση του Τμήματος στο οποίο κρίνει αιτι¬ 
ολογημένα κατά πόσον οι υποψήφιοι διδάκτορες, που 
επιβλέπει, μπορούν να ολοκληρώσουν ή όχι τη διατριβή 
τους. Στο ίδιο υπόμνημα αναφέρει εάν θέλει να παραμεί- 
νει Επιβλέπων μετά την αφυπηρέτησή τους. 

6. Αν για οποιονδήποτε λόγο ο Επιβλέπων εκλείψει, ή 
κρίνει ο ίδιος ότι αδυνατεί να τελέσει χρέη Επιβλέποντος, 
η Συνέλευση του Τμήματος, αναθέτει σε άλλον την επί¬ 
βλεψη, ακόμη και καθ’ υπέρβαση του μέγιστου αριθμού 
των επτά υποψηφίων διδακτόρων. 

2.4. Για τη διαδικασία και τους όρους εκπόνησης διδα¬ 
κτορικής διατριβής με συνεπίβλεψη ισχύει ότι 

προβλέπεται σχετικά από το άρθρο 43 παρ. 3 του 
ν.4485/2017. 

3. Φοίτηση 

(α) Ο ελάχιστος χρόνος για την απόκτηση διδακτορι¬ 
κού διπλώματος είναι τρία (3) πλήρη ημερολογιακά έτη, 
με έναρξη την ημερομηνία ορισμού τηςΤριμελούς Συμ¬ 
βουλευτικής Επιτροπής από τη Συνέλευση του Τ μήματος. 

Ο μέγιστος χρόνος για την απόκτηση διδακτορικού 
διπλώματος είναι πέντε (5) πλήρη ημερολογιακά έτη, με 
έναρξη την ημερομηνία ορισμού τηςΤριμελούς Συμβου¬ 
λευτικής Επιτροπής από την Συνέλευση του Τμήματος. 
Παράταση έως δυο (2) έτη, επιπλέον, είναι δυνατόν να 
δοθεί με πλήρως αιτιολογημένη πρόταση τηςΤριμελούς 
Συμβουλευτικής Επιτροπής μετά από αίτηση του φοιτη¬ 
τή και απόφαση της Συνέλευσης του Τμήματος. 

Ο περιορισμός αυτός δεν ισχύει για τους ήδη εγγε¬ 
γραμμένους διδακτορικούς φοιτητές, οι οποίοι εάν έχουν 
ξεπεράσει τα πιο πάνω χρονικά όρια, έχουν επιπλέον 
δυο έτη παράταση από την ισχύ αυτού του κανονισμού, 
εφόσον κατά τα προηγούμενα έτη είχαν υποβληθεί εκθέ¬ 
σεις προόδου από τις τριμελείς επιτροπές. Ύστερα από 
αίτηση του φοιτητή η Συνέλευση μπορεί να χορηγήσει 
αναστολή σπουδών για εξαιρετικά σπουδαίο λόγο, η 
οποία δεν ξεπερνάει τα δύο έτη. 

(β) Ο υποψήφιος διδάκτορας, κάθε έτος, έως τέλος 
Μαρτίου, καταθέτει γραπτό υπόμνημα για την πρόοδο 


της διατριβής του και παρουσιάζει προφορικά τα σχετικά 
στοιχεία ενώπιον της Τριμελούς Συμβουλευτικής Επι¬ 
τροπής. Ο υποψήφιος διδάκτορας καταθέτει το πρώτο 
γραπτό υπόμνημα εφόσον έχουν παρέλθει τουλάχιστον 
δώδεκα μήνες από τον ορισμό τηςΤριμελούς Συμβου¬ 
λευτικής Επιτροπής. 

Η Τριμελής Συμβουλευτική Επιτροπή υποβάλλει ετή¬ 
σια Έκθεση Προόδου, που στηρίζεται στο υπόμνημα και 
στην προφορική παρουσίαση του υποψηφίου, έως το 
τέλος Μαΐου. 

(γ) Η μερική τροποποίηση του τίτλου της διατριβής, 
χωρίς ουσιαστική αλλαγή του περιεχομένου της, είναι 
δυνατή με πρόταση τηςΤριμελούς Συμβουλευτικής Επι¬ 
τροπής και απόφαση της Συνέλευσης και δεν μεταβάλλει 
τον χρόνο έναρξης της διατριβής. 

δ) Η ολική τροποποίηση του τίτλου της διατριβής, με 
πλήρη αλλαγή του περιεχομένου της, συνεπιφέρει την 
εξ’ υπαρχής εξέταση της προτεινόμενης διατριβής με 
ενδεχόμενη αντικατάσταση του Επιβλέποντος και των 
μελών τηςΤριμελούς Συμβουλευτικής Επιτροπής, και 
με επανεκκίνηση του χρόνου έναρξης της διατριβής. 

4. Δικαιώματα - υποχρεώσεις του διδακτορικού φοιτητή 

Οι υποψήφιοι διδάκτορες έχουν δικαιώματα πρό¬ 
σβασης, δανεισμού και χρήσης των ηλεκτρονικών υπη¬ 
ρεσιών των πανεπιστημιακών βιβλιοθηκών Επιπλέον, 
απολαμβάνουν τις παροχές που προβλέπονται για τους 
προπτυχιακούς φοιτητές (πλην της χορήγησης συγ¬ 
γραμμάτων) και για τους μεταπτυχιακούς φοιτητές, για 
διάστημα πέντε (5) ακαδημαϊκών ετών από την πρώτη 
εγγραφή τους ως υποψηφίων διδακτόρων. 

Οι υποψήφιοι διδάκτορες έχουν δικαίωμα συμμετο¬ 
χής στα εκλεκτορικά σώματα για την εκλογή οργάνων 
διοίκησης ΑΕΙ και εκλογής τους στα όργανα αυτά για δι¬ 
άστημα έως πέντε (5) ακαδημαϊκών ετών από την πρώτη 
εγγραφή τους ως υποψηφίων διδακτόρων. Επιπλέον, οι 
εκπρόσωποι τους μπορούν να συμμετέχουν στη Σύγκλη¬ 
το, στο Πρυτανικό Συμβούλιο, στη Γενική Συνέλευση της 
Σχολής Επιστημών Οικονομίας και Δημόσιας Διοίκησης, 
στην Κοσμητεία της Σχολής Επιστημών Οικονομίας και 
Δημόσιας Διοίκησης, στη Συνέλευση τουΤμήματος, στο 
Διοικητικό Συμβούλιο τουΤμήματος και στις ΓενικέςΣυ- 
νελεύσειςτων Τομέων, σύμφωνα με τον ν. 4485/2017. 

Ο υποψήφιος διδάκτορας έχει υποχρέωση επικοινω¬ 
νίας με τον Επιβλέποντα και με τα μέλη τηςΤριμελούς 
Συμβουλευτικής Επιτροπής. Επίσης οφείλει να ακολουθεί 
τους κανόνες που προβλέπει η εκπόνηση της διδακτο¬ 
ρικής διατριβής σύμφωνα με τον παρόντα Κανονισμό. 
Οι υποψήφιοι διδάκτορες οφείλουν να ακολουθούν την 
ακαδημαϊκή δεοντολογία και να τηρούν τους κανόνες της 
Επιτροπής Δεοντολογίας του Παντείου Πανεπιστημίου. 

Πειθαρχικό παράπτωμα για τους υποψηφίους διδά¬ 
κτορες συνιστά η παραβίαση της νομοθεσίας και των 
αποφάσεων των οργάνων του Πανεπιστημίου. Πειθαρ¬ 
χικά παραπτώματα είναι ιδίως: α) Έργω ή λόγω εξύβριση, 
απειλή, σωματική βλάβη, παρεμπόδιση διδακτικού έρ¬ 
γου μελών ΔΕΠ ή άλλων ερευνητών του της Πανεπιστη¬ 
μιακής Κοινότητας η του διοικητικού προσωπικού, β) Η 
εκ προθέσεως καταστροφή περιουσίας του Ιδρύματος, 

γ) Η εκούσια παρεμπόδιση της εύρυθμης λειτουργίας 
του Ιδρύματος και των υπηρεσιών του. Σε περίπτωση 
διάπραξης πειθαρχικού παραπτώματος από υποψήφιο 
διδάκτορα μπορούν να του επιβληθούν, ανάλογα με τη 
βαρύτητα του παραπτώματος, οι ακόλουθες ποινές: α) 
έγγραφη επίπληξη, β) αναστολή της φοιτητικής ιδιότη¬ 
τας από ένα εξάμηνο έως δύο έτη, γ) οριστική διαγρα¬ 
φή. Η πειθαρχική ποινή της επίπληξης επιβάλλεται, μετά 
προηγούμενη απολογία, από τον Πρόεδρο του Τμήμα¬ 
τος. Η αναστολή της φοιτητικής ιδιότητας και η διαγραφή 
επιβάλλονται, μετά από προηγούμενη απολογία, από τη 
Συνέλευση του Τμήματος που λειτουργεί ως Πειθαρχικό 
Συμβούλιο. 

Για όλους τους υποψήφιους διδάκτορες ισχύει ο κα¬ 
νονισμός του Τμήματος σχετικά με τη λογοκλοπή και το 
σεβασμό των πνευματικών δικαιωμάτων (ρΐ3ς|ί3Π5ηη), βλ. 
Ηΐΐρ://νννννν.5ος3άηη.άυΐΓι.9Γ/Ρΐ39ί3Π5ηη.ράί. Σε περίπτω¬ 
ση που διαπιστωμένα αποδειχθεί λογοκλοπή, η Συνέλευ¬ 
ση του Τμήματος διαγράφει τον υποψήφιο διδάκτορα. 
Εάν έχει λάβει τον τίτλο του διδάκτορα, η Συνέλευση του 
Τμήματος προβαίνει στην αφαίρεση του τίτλου. 

Ο υποψήφιος διδάκτορας υποχρεούται να καταθέσει 
δήλωση αυθεντικότητας της διδακτορικής διατριβής. 

Αν χρησιμοποιούνται δεδομένα 'εσωτερικής πληρο¬ 
φόρησης 1 στα οποία ο υποψήφιος είχε πρόσβαση (όπως 
π.χ. ένας εφοριακός ή στέλεχος της ΤτΕ, των Ενόπλων 
Δυνάμεων κ.λπ.) πρέπει να προσκομίζει και να αρχειο¬ 
θετείται στο φάκελο του η άδεια της υπηρεσίας του για 
τη χρήση τους, εφόσον δεν παραβιάζεται η νομοθεσία 
περί προσωπικών δεδομένων. 

Πρέπει να υπάρχει τεκμηρίωση όλων των πηγών στις 
οποίες αναφέρεται ο υποψήφιος (σε έντυπη ή ηλεκτρο¬ 
νική μορφή) καθώς και των ερωτηματολογίων και συ¬ 
νεντεύξεων. 

Ο υποψήφιος διδάκτορας, υποχρεούται αμισθί εφόσον 
του ζητηθεί, ί) να προσφέρει εκπαιδευτικές υπηρεσίες 
στο Τμήμα, όπως επιτηρήσεις, ϋ) να συνεργάζεται με τον/ 
τους επιβλέποντες ή με άλλους διδακτορικούς φοιτητές 
του Τμήματος, ίϋ) να συμμετέχει ενεργά σε εκδηλώσεις, 
παρουσιάσεις και σεμινάρια σχετικά με τη διατριβή του, 
δημοσιεύσεις και, εν γένει, ίν) να είναι διαθέσιμος για 
οποιαδήποτε άλλη επιστημονική εκδήλωση ή λειτουργία 
κρίνουν απαραίτητη ο/οι Επιβλέποντες ή/και η Συνέλευση. 

5. Υποστήριξη - αναγόρευση στον τίτλο του Διδάκτορα 

α) Ο υποψήφιος διδάκτορας, όταν ολοκληρώσει τη 
συγγραφή της διδακτορικής του διατριβής, καταθέτει 
αίτηση υποστήριξης της διατριβής του στη Γραμματεία 
του Τμήματος. Η Τριμελής Συμβουλευτική Επιτροπή 
δέχεται ή απορρίπτει την αίτηση του υποψηφίου για 
τη δημόσια υποστήριξη και την αξιολόγηση της. Εάν 
η Τριμελής Συμβουλευτική Επιτροπή αποδεχθεί την αί¬ 
τηση του υποψηφίου, συντάσσει αναλυτική Εισηγητική 
Έκθεση και την υποβάλλει στη Συνέλευση του Τμήμα¬ 
τος, ζητώντας τον ορισμό Επταμελούς Εξεταστικής Επι¬ 
τροπής για την κρίση της διδακτορικής διατριβής. Την 
Εισηγητική Έκθεση συντάσσουν τα μέλη της Τριμελούς 
Επιτροπής, όπου επιτρέπεται να συμμετέχουν και τυχόν 
αφυπηρετήσαντα μέλη. Εάν η διατριβή έχει εκπονηθεί 
σε ξένη γλώσσα ορίζεται από τη Συνέλευση του Τμή¬ 


ματος ως κριτής της γλωσσικής αρτιότητας (χρήση της 
κατά περίπτωση ορολογίας) εξειδικευμένος προς αυτή 
τη γλώσσα επιστήμονας. 

β) Εάν ηΤριμελήςΣυμβουλευτική Επιτροπή θεωρήσει 
ότι η διδακτορική διατριβή δεν έχει ολοκληρωθεί, υπο¬ 
βάλλει παρατηρήσεις στον υποψήφιο για τη συνέχιση 
της. Εάν υπάρχει διάσταση απόψεων μεταξύ των μελών 
της Επιτροπής, ή μεταξύ αυτών και του υποψηφίου, απο¬ 
φασίζει η Συνέλευση του Τμήματος. 

γ) Στην Επταμελή Εξεταστική Επιτροπή μπορούν να 
συμμετέχουν α) είτε μέλη ΔΕΠ των τριών πρώτων βαθμι¬ 
δών του ίδιου ή άλλου Τμήματος, του Παντείου ή άλλου 
Πανεπιστημίου, της Ελλάδας ή ομοταγούς ιδρύματος της 
αλλοδαπής, β) είτε ερευνητές Α', Β' ή Γ' βαθμίδας από τα 
αναγνωρισμένα ερευνητικά κέντρα που ορίζονται με 
νόμο (βλ. κατωτέρω άρθρο 10 του παρόντος). Σε αυτή 
δεν επιτρέπεται να συμμετέχουν αφυπηρετήσαντες. 
Στην περίπτωση που στην Τριμελή Συμβουλευτική Επι¬ 
τροπή μετέχει αφυπηρετήσας, είτε ως Επιβλέπων, είτε 
ως μέλος, αυτός αντικαθίσταται κατά τον ορισμό της 
Επταμελούς Εξεταστικής Επιτροπής. Η Συνέλευση του 
Τμήματος ορίζει τα μέλη της Επταμελούς Εξεταστικής 
Επιτροπής, που έχουν ίδιο ή συναφές γνωστικό αντικεί¬ 
μενο με την υπό κρίση διδακτορική διατριβή. 

δ) Η διδακτορική διατριβή υποστηρίζεται δημόσια 
από τον υποψήφιο διδάκτορα. Η υποστήριξη οφείλει 
να λάβει χώρα εντός τεσσάρων (4) μηνών από τον ορι¬ 
σμό της Επταμελούς Εξεταστικής Επιτροπής. Η διαδικα¬ 
σία της δημόσιας υποστήριξης προϋποθέτει τη φυσική 
παρουσία των τεσσάρων (4) τουλάχιστον μελών της 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. Ο Επιβλέπων τη 
διατριβή προεδρεύει κατά την προφορική δοκιμασία. 
Ο υποψήφιος υποστηρίζει προφορικά τη διδακτορική 
του διατριβή· ακολουθούν οι ερωτήσεις των μελών της 
Εξεταστικής Επιτροπής και οι απαντήσεις από τον υπο¬ 
ψήφιο διδάκτορα. 

ε) Μετά την ολοκλήρωση της προφορικής δοκιμασίας, 
η Επταμελής Εξεταστική Επιτροπή συνεδριάζει χωρίς 
την παρουσία τρίτων, κρίνει την εργασία ως προς την 
ποιότητα, την πληρότητα, την πρωτότυπη σκέψη και τη 
συμβολή της στην επιστήμη και με βάση αυτά τα κριτή¬ 
ρια την εγκρίνει, ή την απορρίπτει, με πλειοψηφία των 
πέντε (5) τουλάχιστον από τα μέλη της. 

στ) Η κλίμακα βαθμολόγησης της διατριβής, όταν αυτή 
εγκρίνεται, έχει ως εξής: 

•Άριστα 

• Λίαν Καλώς 

• Καλώς 

Ο τίτλος του Διδάκτορα απονέμεται από το Τμήμα 
Δημόσιας Διοίκησης. 

6. Διαγραφή Υποψήφιου Διδάκτορα 

Ο υποψήφιος διδάκτορας διαγράφεται: 

• αυτοδικαίως, όταν το ζητήσει ο ίδιος με γραπτή του 
αίτηση, 

• αυτοδικαίως, όταν υπερβεί τον μέγιστο χρόνο των 
πέντε (5) ετών ή της παράτασης που του έχει δοθεί, 

• σε περίπτωση μη υποβολής δυο συνεχόμενων εκθέ¬ 
σεων προόδου, με απόφαση της Συνέλευσης 




Τεύχος Β' 1437/26.04.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


15581 


• όταν διαπιστωμένα αποδειχθεί λογοκλοπή, η Συνέ¬ 
λευση τουΤμήματος διαγράφει τον υποψήφιο διδάκτο¬ 
ρα, μετά από ακρόαση, 

■ όταν ο Επιβλέπων ή μέλος της Τριμελούς Συμβου¬ 
λευτικής Επιτροπής, ζητήσει την διαγραφή του υποψη¬ 
φίου με αιτιολογημένη πρόταση που να αφορά στην 
ικανότητα του τελευταίου να εκπονήσει την διατριβή, 
την απόφαση λαμβάνει η Συνέλευση του Τμήματος, μετά 
από ακρόαση του υποψηφίου, 

• όταν η Συνέλευση του Τμήματος αποφασίσει τη δι¬ 
αγραφή του ως πειθαρχική ποινή, σύμφωνα με τον πα¬ 
ρόντα Κανονισμό. 

7. Γενικά - Μεταβατικές διατάξεις 

Για οποιοδήποτε θέμα δεν ρυθμίζεται ρητά από το 
νόμο ή τον παρόντα Κανονισμό αποφασίζει η Συνέλευ¬ 
ση τουΤμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2018 
Η Πρύτανης 
ΙΣΜΗΝΗ ΚΡΙΑΡΗ 


Αριθμ. απόφ. 18 (2) 

Έγκριση του κανονισμού Διδακτορικών Σπου- 
δώνΤμήματος Διεθνών, Ευρωπαϊκών και Περιφε¬ 
ρειακών Σπουδών του Παντείου Πανεπιστημίου 
Κοινωνικών και Πολιτικών Επιστημών. 

Η ΣΥΓΚΛΗΤΟΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1) Τις διατάξεις του άρθρου 45 παρ. 2 του ν. 4485/2017 
(ΦΕΚ 114/τ. Α/4.8.2018) «Οργάνωση και Λειτουργία της 
Ανωτάτης Εκπαίδευσης, ρυθμίσεις για την έρευνα και 
άλλες διατάξεις». 

2) Την από 7/2/2018 απόφαση της Συνέλευσης του 
Τμήματος Διεθνών, Ευρωπαϊκών και Περιφερειακών 
Σπουδών, με την οποία καταρτίσθηκε ο Κανονισμός Δι¬ 
δακτορικών Σπουδών του ιδίου Τμήματος και 

3) Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του Κρατικού Προϋπολογισμού 

Εγκρίνει τον Κανονισμό των Διδακτορικών Σπουδών, 
ως ακολούθως: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΜΗΜΑΤΟΣ 
ΔΙΕΘΝΩΝ, ΕΥΡΩΠΑΪΚΩΝ ΚΑΙ ΠΕΡΙΦΕΡΕΙΑΚΩΝ ΣΠΟΥΔΩΝ 

Άρθρο 1 
Γνωστικά πεδία 

Η εκπόνηση διδακτορικής διατριβής στο Τμήμα Διε¬ 
θνών, Ευρωπαϊκών και Περιφερειακών Σπουδών αφορά 
στα ακόλουθα γνωστικά αντικείμενα: α) Διεθνές Δίκαιο, 
β) Διπλωματική Ιστορία, γ) Διεθνείς Σχέσεις, δ) Στρατη¬ 
γικές Σπουδές, ε) Διεθνές Οικονομικό Δίκαιο, στ) Διεθνές 


Ποινικό Δίκαιο, ζ) Ευρωπαϊκό Δίκαιο, η) Ευρωπαϊκή Πο¬ 
λιτική, θ) Περιβαλλοντική Διακυβέρνηση και Βιώσιμη 
Ανάπτυξη, ι) Διεθνής Πολιτική Οικονομία. 

Άρθρο 2 

Αίτηση για εκπόνηση διδακτορικής διατριβής 

1. Δικαίωμα υποβολής αίτησης για εκπόνηση διδα¬ 
κτορικής διατριβής έχει ο κάτοχος Διπλώματος Μετα¬ 
πτυχιακών Σπουδών (ΔΜΣ) ΑΕΙ της ημεδαπής, ή ανα¬ 
γνωρισμένου ως ισοτίμου της αλλοδαπής ή ενιαίου 
και αδιάσπαστου τίτλου σπουδών του Άρθρου 46 του 
ν.4485/2017. Σε ειδικές περιπτώσεις, το ανωτέρω δικαίω¬ 
μα αναγνωρίζεται και σε μη κάτοχο ΔΜΣ, εφόσον παρέχει 
απόδειξη διακεκριμένης συνεισφοράς του στην ανάπτυ¬ 
ξη της επιστήμης ή της μελέτης του επιστημονικού κλά¬ 
δου, στον οποίο αναφέρεται η προτεινόμενη διατριβή. 

2. Η Συνέλευση μπορεί να αποφασίσει την υποχρέ¬ 
ωση του υποψήφιου Διδάκτορα να παρακολουθήσει 
μαθήματα του ΠΜΣ του Τμήματος, που θα του ορίσει 
ο Επιβλέπων. 

3. Γλώσσες εκπόνησης της διατριβής μπορεί να είναι, 
πέραν της ελληνικής, η αγγλική, η γαλλική και η γερμα¬ 
νική γλώσσα. 

4. Οι αιτήσεις για την εκπόνηση διδακτορικής διατρι¬ 
βής υποβάλλονται στη Γραμματεία οποτεδήποτε κατά τη 
διάρκεια του ακαδημαϊκού έτους και εξετάζονται από τη 
Συνέλευση τουΤμήματος. 

5. Στην αίτηση οι υποψήφιοι αναγράφουν τον προσω¬ 
ρινό τίτλο της διατριβής, τον προτεινόμενο ως Επιβλέ- 
ποντα, την γλώσσα συγγραφής της διατριβής, όταν δεν 
είναι η ελληνική, και τα λοιπά στοιχεία που περιλαμβά¬ 
νονται στο υπόδειγμα της αίτησης, που αναρτάται κατ’ 
έτος στον ιστότοπο του Τμήματος. 

6. Μαζί με την αίτηση, ο υποψήφιος καταθέτει υπο¬ 
χρεωτικά: 

• Φωτοαντίγραφο ταυτότητας ή διαβατηρίου. 

• Αναλυτικό βιογραφικό σημείωμα. 

• Αντίγραφα πτυχίων από ΑΕΙ της ημεδαπής ή ομοταγή 
της αλλοδαπής επικυρωμένα από το ΔΟΑΤΑΠ. 

• Αναλυτική βαθμολογία μαθημάτων. 

• Πιστοποιητικό που αποδεικνύει άριστη γνώση (επίπε¬ 
δο Γ2/02) της αγγλικής, γαλλικής ή γερμανικής γλώσσας· 
εάν ο υποψήφιος έχει προπτυχιακές ή μεταπτυχιακές 
σπουδές στο εξωτερικό, ο τίτλος σπουδών του νοείται 
ως πιστοποιητικό επαρκούς γνώσης της ξένης γλώσσας· 
το ίδιο ισχύει σε περίπτωση που ο υποψήφιος έχει την 
ξένη γλώσσα ως μητρική. 

• Υπόμνημα (πρόταση) για το θέμα της διατριβής (έκτα¬ 
σης περίπου 2.500 λέξεων). Στο υπόμνημα καταγράφεται 
η πρωτοτυπία της ερευνητικής πρότασης, η σημασία 
της στο πλαίσιο του ευρύτερου επιστημονικού πεδίου, 
οι βασικές ενότητες και η δομή του θέματος, η ερευνη¬ 
τική μεθοδολογία και οι πιθανές δυσχέρειες καθώς και 
ενδεικτική επίκαιρη βιβλιογραφία. 

• Ειδικώς για τους μη κατόχους ΔΜΣ απαιτείται επιπρό¬ 
σθετα η τεκμηρίωση της ικανότητας τους για επιστημο¬ 
νική έρευνα, με την προσκόμιση επιστημονικών έργων 
ή κάθε άλλου στοιχείου που αποδεικνύει την συναφή 
επιστημονική τους δραστηριότητα. 

7. Ο υποψήφιος μπορεί να καταθέτει οτιδήποτε επι¬ 
πλέον ενισχύει την υποψηφιότητά του. 

Άρθρο 3 

Προκήρυξη για εκπόνηση διδακτορικής διατριβής 

Το Τμήμα Διεθνών, Ευρωπαϊκών και Περιφερειακών 
Σπουδών μπορεί να προκηρύσσει, οποτεδήποτε, θέ¬ 
σεις υποψηφίων διδακτόρων, υποτρόφων ή όχι, για την 
εκπόνηση διατριβής σε συγκεκριμένο γνωστικό πεδίο. 
Οι σχετικές προκηρύξεις μπορούν να προβλέπουν ει¬ 
δικούς όρους, προθεσμίες και διαδικασίες εκπόνησης, 
πρόσθετες υποχρεώσεις, ρήτρες, παραδοτέα, διαφορο¬ 
ποιούμενα χρονικά όρια ολοκλήρωσης των διατριβών, 
επιπλέον διαδικασίες και κριτήρια, πέραν όσων προβλέ- 
πονται στον παρόντα Κανονισμό. Οι προκηρύξεις αυτές 
αναρτώνται στον διαδικτυακό τόπο του Τμήματος καθώς 
και του Παντείου Πανεπιστημίου. 

Άρθρο 4 

Ο Επιβλέπων και 

η Τριμελής Συμβουλευτική Επιτροπή 

1. Δικαίωμα επίβλεψης διδακτορικής διατριβής έχουν 
οι καθηγητές, οι αναπληρωτές καθηγητές και οι επίκου¬ 
ροι καθηγητές του Τμήματος. Για κάθε υποψήφιο διδά¬ 
κτορα ορίζεται Τριμελής Συμβουλευτική Επιτροπή με 
έναν Επιβλέποντα, ως ανωτέρω, και δύο ακόμη μέλη της 
Επιτροπής, που μπορεί να είναι α) είτε μέλη ΔΕΠ των 
τριών πρώτων βαθμιδών του ίδιου ή άλλου Τμήματος, 
του Παντείου ή άλλου Πανεπιστημίου, της Ελλάδας ή 
ομοταγούς ιδρύματος της αλλοδαπής, β) είτε ερευνη¬ 
τές Α', Β' ή Γ' βαθμίδας από τα ερευνητικά κέντρα που 
καταγράφουν ρητά οι σχετικοί νόμοι. 

2.0 Επιβλέπων και τα λοιπά μέλη της Τριμελούς Συμ¬ 
βουλευτικής Επιτροπής πρέπει να έχουν ίδιο ή συναφές 
γνωστικό αντικείμενο με το προτεινόμενο θέμα της δι¬ 
ατριβής. 

3. Κάθε μέλος ΔΕΠ του Τμήματος μπορεί να επιβλέπει 
έως τέσσερις(4) υποψήφιους διδάκτορες. Αν ο Επιβλέ- 
πων, μέλος ΔΕΠ του Τμήματος, μετακινηθεί προς άλλο 
Τμήμα του Παντείου Πανεπιστημίου, ή προς άλλο ΑΕΙ, 
συνεχίζει να τελεί χρέη Επιβλέποντοςτων διδακτορικών 
διατριβών που έχει αναλάβει, και ο τίτλος του διδάκτο¬ 
ρα απονέμεται από το Τμήμα Διεθνών, Ευρωπαϊκών και 
Περιφερειακών Σπουδών. Αν ένα μέλος ΔΕΠ μετακινηθεί 
προςτοΤμήμα Διεθνών, Ευρωπαϊκών και Περιφερειακών 
Σπουδών, παραμένει Επιβλέπων των διδακτορικών δια¬ 
τριβών που είχε αναλάβει, και ο τίτλος απονέμεται από 
το Τμήμα προέλευσης του. Στις περιπτώσεις αυτές, οι 
υποψήφιοι διδάκτορες από το Τμήμα προέλευσης δεν 
υπολογίζονται στον μέγιστο επιτρεπόμενο αριθμό των 
τεσσάρων. 

4. Τα αφυπηρετήσαντα μέλη ΔΕΠ δεν έχουν δικαίωμα 
συμμετοχής σε Τριμελείς Συμβουλευτικές Επιτροπές, 
ούτε σε Επταμελείς Εξεταστικές Επιτροπές. Όσοι καθη¬ 
γητές ή ερευνητές είχαν ορισθεί Επιβλέποντες, ή μέλη 
Τριμελών Συμβουλευτικών Επιτροπών, πριν τη συντα- 
ξιοδότηση τους, παραμένουν και αντικαθίστανται υπο- 
χρεωτικώς από τη Συνέλευση όταν ορίζεται η Επταμελής 
Εξεταστική Επιτροπή. 


5. Κάθε μέλος ΔΕΠ, εντός του τελευταίου ακαδημαϊκού 
έτους πριν την αφυπηρετησή του, καταθέτει υπόμνημα 
προς τη Συνέλευση του Τμήματος στο οποίο κρίνει αιτι¬ 
ολογημένα κατά πόσον οι υποψήφιοι διδάκτορες, που 
επιβλέπει, μπορούν να ολοκληρώσουν ή όχι τη διατριβή 
τους. Στο ίδιο υπόμνημα αναφέρει εάν θέλει να παρα- 
μείνει Επιβλέπων. 

6. Αν για οποιονδήποτε λόγο ο Επιβλέπων εκλείψει, ή 
κρίνει ο ίδιος ότι αδυνατεί νατελέσει χρέη Επιβλέποντος, 
η Συνέλευση του Τμήματος, αναθέτει σε άλλον την επί¬ 
βλεψη, ακόμη και καθ' υπέρβαση του μέγιστου αριθμού 
των τεσσάρων υποψηφίων διδακτόρων. 

Άρθρο 5 

Αποδοχή αίτησης για εκπόνηση 

διδακτορικής διατριβής 

1. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του προτεινόμενου θέματος με το 
αντικείμενο των Τομέων του Τμήματος και ορίζει μία 
Τριμελή Εισηγητική Επιτροπή ανά τομέα, με μέλη από 
τον οικείο Τομέα. 

2. Κάθε Τριμελής Εισηγητική Επιτροπή εξετάζει τις 
αντίστοιχες αιτήσεις και τα συνυποβαλλόμενα έγγραφα 
και καλεί τους υποψηφίους σε συνέντευξη. Στη συνέ¬ 
ντευξη καλείται και ο προτεινόμενος Επιβλέπων. Η Τρι¬ 
μελής Εισηγητική Επιτροπή υποβάλλει στη Συνέλευση 
τουΤμήματος αναλυτικό υπόμνημα, στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός ως υποψήφιος διδάκτορας, 
καθώς και το όνομα του Επιβλέποντος. 

3. Η Συνέλευση του Τμήματος, αφού λάβει τη γνώμη 
του προτεινόμενου Επιβλέποντος, τη συνεκτιμά με το 
υπόμνημα της Επιτροπής και εγκρίνει ή απορρίπτει αιτι¬ 
ολογημένα την αίτηση του υποψηφίου. Με την ίδια από¬ 
φαση ορίζεται ο Επιβλέπων, που προτείνει τα λοιπά δύο 
μέλη της Τριμελούς Συμβουλευτικής Επιτροπής. Στην 
εγκριτική απόφαση ορίζεται και η γλώσσα συγγραφής 
της διδακτορικής διατριβής. 

4. Τα ονόματα των υποψηφίων διδακτόρων, των επι- 
βλεπόντων και των λοιπών μελών των Τριμελών Συμ¬ 
βουλευτικών Επιτροπών, καθώς και οι τίτλοι των εκπο¬ 
νούμενων διδακτορικών διατριβών μαζί με μία σύντομη 
περίληψη, αναρτώνται στον διαδικτυακό τόπο του Ιδρύ¬ 
ματος στην ελληνική και στην αγγλική γλώσσα. 

Άρθρο 6 

Εκπόνηση Διδακτορικής Διατριβής 

1.0 ελάχιστος χρόνος για την απόκτηση διδακτορικού 
διπλώματος είναι τρία (3) πλήρη ημερολογιακά έτη, με 
έναρξη την ημερομηνία ορισμού τηςΤριμελούς Συμβου¬ 
λευτικής Επιτροπής από τη Συνέλευση τουΤμήματος. 

2.0 μέγιστος χρόνος για την απόκτηση διδακτορικού 
διπλώματος είναι πέντε(5) πλήρη ημερολογιακά έτη, με 
έναρξη την ημερομηνία ορισμού τηςΤριμελούς Συμβου¬ 
λευτικής Επιτροπής από την Συνέλευση του Τμήματος. 
Παράταση έως δύο(2) έτη, επιπλέον, είναι δυνατόν να 
δοθεί με πλήρως αιτιολογημένη πρόταση τηςΤριμελούς 
Συμβουλευτικής Επιτροπής και απόφαση της Συνέλευ¬ 
σης του Τμήματος. 

3. Με την αποδοχή της υποψηφιότητας του ο υποψή¬ 
φιος διδάκτορας λαμβάνει αριθμό μητρώου και ειδική 
ταυτότητα. 

4.0 υποψήφιος διδάκτορας, κάθε έτος, έως τέλος Φε¬ 
βρουάριου, καταθέτει γραπτό υπόμνημα για την πρόοδο 
της διατριβής του και παρουσιάζει προφορικά τα σχετικά 
στοιχεία ενώπιον της Τριμελούς Συμβουλευτικής Επι¬ 
τροπής. Ο υποψήφιος διδάκτορας καταθέτει το πρώτο 
γραπτό υπόμνημα εφόσον έχουν παρέλθει τουλάχιστον 
δώδεκα μήνες από την εγγραφή του. Η Τριμελής Συμβου¬ 
λευτική Επιτροπή υποβάλλει ετήσια Έκθεση Προόδου, 
που στηρίζεται στο υπόμνημα και στην προφορική πα¬ 
ρουσίαση του υποψηφίου, έως το τέλος Μάίου. 

5. Η μερική τροποποίηση του τίτλου της διατριβής, 
χωρίς ουσιαστική αλλαγή του περιεχομένου της, είναι 
δυνατή με πρόταση τηςΤριμελούς Συμβουλευτικής Επι¬ 
τροπής και απόφαση της Συνέλευσης και δεν μεταβάλλει 
τον χρόνο έναρξης της διατριβής. 

6. Η ολική τροποποίηση του τίτλου της διατριβής, με 
πλήρη αλλαγή του περιεχομένου της, συνεπιφέρει την 
εξ υπαρχής εξέταση της προτεινόμενης διατριβής με 
ενδεχόμενη αντικατάσταση του Επιβλέποντος και των 
μελών της Τριμελούς Συμβουλευτικής Επιτροπής, και 
με επανεκκίνηση του χρόνου έναρξης της διατριβής. 

Άρθρο 7 

Ορισμός Επταμελούς Εξεταστικής Επιτροπής 

1. Ο υποψήφιος διδάκτορας, όταν ολοκληρώσει τη 
συγγραφή της διδακτορικής του διατριβής, καταθέτει 
αίτηση υποστήριξης της διατριβής του στη Γραμματεία 
τουΤμήματος. Η Τριμελής Συμβουλευτική Επιτροπή δέ¬ 
χεται ή απορρίπτει την αίτηση του υποψηφίου για τη 
δημόσια υποστήριξη και την αξιολόγηση της. Εάν η Τρι¬ 
μελής Συμβουλευτική Επιτροπή αποδεχθεί την αίτηση 
του υποψηφίου, συντάσσει αναλυτική εισηγητική έκθεση 
και την υποβάλλει στη Συνέλευση του Τμήματος ζητώ¬ 
ντας τον ορισμό Επταμελούς Εξεταστικής Επιτροπής για 
την κρίση της διδακτορικής διατριβής. Εάν η Τριμελής 
Συμβουλευτική Επιτροπή θεωρήσει ότι η διδακτορική 
διατριβή δεν έχει ολοκληρωθεί, υποβάλλει παρατηρή¬ 
σεις στον υποψήφιο για τη συνέχιση της. Εάν υπάρχει 
διάσταση απόψεων μεταξύ των μελών της Επιτροπής, 
ή μεταξύ αυτών και του υποψηφίου, αποφασίζει η Συ¬ 
νέλευση τουΤμήματος. 

2. Στην Επταμελή Εξεταστική Επιτροπή μπορούν να 
συμμετέχουν α) είτε μέλη ΔΕΠ των τριών πρώτων βαθμι¬ 
δών του ίδιου ή άλλουΤμήματος,του Παντείου ή άλλου 
Πανεπιστημίου, της Ελλάδας ή ομοταγούς ιδρύματος της 
αλλοδαπής, β) είτε ερευνητές Α', Β' ή Γ' βαθμίδας από 
τα αναγνωρισμένα ερευνητικά κέντρα που ορίζονται 
ανωτέρω, στο άρθρο 4 παρ. 1 του παρόντος. Σε αυτή 
δεν επιτρέπεται να συμμετέχουν αφυπηρετήσαντες. Η 
Συνέλευση του Τμήματος ορίζει τα μέλη της Επταμελούς 
Εξεταστικής Επιτροπής, που έχουν το ίδιο ή συναφές 
γνωστικό αντικείμενο με την υπό κρίση διδακτορική δια¬ 
τριβή. Στην περίπτωση που στην Τριμελή Συμβουλευτική 
Επιτροπή μετέχει αφυπηρετήσας, είτε ως Επιβλέπων, είτε 
ως μέλος, αυτός αντικαθίσταται κατά τον ορισμό της 
Επταμελούς Εξεταστικής Επιτροπής. 


Άρθρο 8 

Υποστήριξη Διδακτορικής Διατριβής 

1. Η διδακτορική διατριβή υποστηρίζεται δημόσια 
από τον υποψήφιο διδάκτορα. Η υποστήριξη οφείλει 
να λάβει χώρα εντός τεσσάρων (4) μηνών από τον ορι¬ 
σμό της Επταμελούς Εξεταστικής Επιτροπής. Η διαδικα¬ 
σία της δημόσιας υποστήριξης προϋποθέτει τη φυσική 
παρουσία των τεσσάρων (4) τουλάχιστον μελών της 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. Ο Επιβλέπων τη 
διατριβή προεδρεύει κατά την προφορική δοκιμασία. 
Ο υποψήφιος υποστηρίζει προφορικά τη διδακτορική 
του διατριβή - ακολουθούν οι ερωτήσεις των μελών της 
Εξεταστικής Επιτροπής και οι απαντήσεις από τον υπο¬ 
ψήφιο διδάκτορα. 

2. Μετά την ολοκλήρωση της προφορικής δοκιμασίας, 
η Εξεταστική Επιτροπή συνεδριάζει χωρίς την παρουσία 
τρίτων και κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη. Στη συνέχεια, με βάση τα ανωτέρω κρι¬ 
τήρια, η Εξεταστική Επιτροπή, με πλειοψηφίατων πέντε 
(5) τουλάχιστον από τα μέλη της: 

α) Εγκρίνει τη διδακτορική διατριβή όπως αυτή έχει 
υποβληθεί 

β) Εγκρίνει τη διδακτορική διατριβή, υπό τον όρο ότι 
θα συμπεριληφθούν, εντός ορισμένης προθεσμίας, ήσ- 
σονος σημασίας τροποποιήσεις που υποδεικνύονται από 
την Εξεταστική Επιτροπή. 

Στην περίπτωση αυτή, η Εξεταστική Επιτροπή εξου¬ 
σιοδοτεί την Συμβουλευτική Επιτροπή να ελέγχει την 
τήρηση των υποδείξεων και να δώσει την έγκριση για 
τη δημοσίευση της διατριβής στον σχετικό ιστότοποτου 
Παντείου Πανεπιστημίου. 

3. Η κλίμακα βαθμολόγησηςτης διατριβής, όταν αυτή 
εγκρίνεται, έχει ως εξής: 

• Άριστα 

• Αίαν Καλώς 

• Καλώς 

Άρθρο 9 

Διδακτορικές διατριβές με συνεπίβλεφη 

1. Η εκπόνηση διδακτορικών διατριβών με συνεπίβλε- 
ψη με αναγνωρισμένα ως ομοταγή Ιδρύματα ή ερευνη¬ 
τικά κέντρα και ινστιτούτα της αλλοδαπής είναι δυνατή 
σύμφωνα με τα οριζόμενα στο νόμο. 

2. Το Τμήμα μπορεί να συνεργάζεται με τα αναγνω¬ 
ρισμένα από τον σχετικό νόμο ερευνητικά κέντρα και 
ινστιτούτα για την εκπόνηση διδακτορικών διατρι¬ 
βών με συνεπίβλεψη. Σύμφωνα με το άρθρο 13Α του 
ν.4310/2014 και τις τροποποιήσεις των άρθρων 12 του 
ν.4386/2016 και του Άρθρου 69 παρ. 10 του ν. 4485/2017, 
ο συνοπτικός κατάλογος όλων έχει ως εξής: 1) «Αθη- 
νά - Ερευνητικό Κέντρο Καινοτομίας στις Τεχνολογίες 
της Πληροφορίας, των Επικοινωνιών και της Γνώσης», 
2) Εθνικό Αστεροσκοπείο Αθηνών (Ε.Α.Α.), 3) Εθνικό 
Ιδρυμα Ερευνών (Ε.Ι.Ε.), 4) Εθνικό Κέντρο Έρευνας και 
Τεχνολογικής Ανάπτυξης (Ε.Κ.Ε.Τ.Α.), 5) Εθνικό Κέντρο 
Έρευνας Φυσικών Επιστημών «ΔΗΜΟΚΡΙΤΟΣ», 6) Εθνικό 
Κέντρο Κοινωνικών Ερευνών (Ε.Κ.Κ.Ε.), 7) το αυτοτελές 
ερευνητικό ινστιτούτο Ελληνικό Ινστιτούτο ΠΑΣΤΕΡ 

(Ε.Ι.Π.), 8) Ελληνικό Κέντρο Θαλασσίων Ερευνών (ΕΛ. 
ΚΕ.Ο.Ε), 9) «Αλέξανδρος Φλέμινγκ», 10) το Ίδρυμα Τε¬ 
χνολογίας και Έρευνας (Ι.Τ.Ε.), 11) τα ερευνητικά κέντρα 
της Ακαδημίας Αθηνών. 

3. Στην περίπτωση αυτή, τη διοικητική ευθύνη της 
εκπόνησης της διδακτορικής διατριβής αναλαμβάνει 
ένα από τα συνεργαζόμενα Ιδρύματα, ορίζεται ένας 
Επιβλέπων από κάθε συνεργαζόμενο Ίδρυμα/φορέα 
και η εκπόνηση της διατριβής διαρκεί τουλάχιστον τρία 
(3) έτη από τον ορισμό των επιβλεπόντων μελών ΔΕΠ/ 
ερευνητών.Τα σχετικά με τη διαδικασία εκπόνησης της 
διατριβής, από την επιλογή του υποψήφιου διδάκτορα 
έως και την απονομή του διδακτορικού τίτλου, καθώς 
και η χορήγηση ενιαίου ή χωριστού τίτλου σε περίπτω¬ 
ση συνεργασίας μεταξύ Ιδρυμάτων, προβλέπονται στο 
οικείο Ειδικό Πρωτόκολλο Συνεργασίας (ΕΠΣ), που κα¬ 
ταρτίζεται από τα συνεργαζόμενα Τμήματα/φορείς και 
εγκρίνεται από την οικεία Σύγκλητο και τα συλλογικά 
όργανα διοίκησης των Ερευνητικών Κέντρων. 

Άρθρο 10 

Δικαιώματα και Υποχρεώσεις 

Υποψηφίων Διδακτόρων 

1. Οι υποψήφιοι διδάκτορες έχουν δικαιώματα πρό¬ 
σβασης, δανεισμού και χρήσης των ηλεκτρονικών υπη¬ 
ρεσιών των πανεπιστημιακών βιβλιοθηκών Επιπλέον, 
διαθέτουν τις παροχές που προβλέπονται για τους προ¬ 
πτυχιακούς φοιτητές (πλην της χορήγησης συγγραμμά¬ 
των) και για τους μεταπτυχιακούς φοιτητές, για διάστημα 
πέντε (5) ακαδημαϊκών ετών από την πρώτη εγγραφή 
τους ως υποψηφίων διδακτόρων. 

2. Οι υποψήφιοι διδάκτορες έχουν δικαίωμα συμμετο¬ 
χής στα εκλεκτορικά σώματα για την εκλογή οργάνων 
διοίκησης ΑΕΙ και εκλογής τους στα όργανα αυτά για 
διάστημα πέντε (5) ακαδημαϊκών ετών από την πρώτη 
εγγραφή τους ως υποψηφίων διδακτόρων. Ειδικότερα, οι 
εκπρόσωποι τους μπορούν να συμμετέχουν στη Σύγκλη¬ 
το, στο Πρυτανικό Συμβούλιο, στη Γενική Συνέλευση της 
Σχολής Πολιτικών Επιστημών, στην Κοσμητεία της Σχο¬ 
λής Πολιτικών Επιστημών, στη Συνέλευση του Τμήματος, 
στο Διοικητικό Συμβούλιο του Τμήματος, και στις Γενικές 
ΣυνελεύσειςτωνΤομέων, σύμφωνα με τον ν. 4485/2017. 

3. Οι υποψήφιοι διδάκτορες μπορούν να εντάσσονται 
στα Κέντρα του Τμήματος και να παρακολουθούν τα σε¬ 
μινάρια και τις επιστημονικές εκδηλώσεις του Τμήματος. 
Μπορούν, επιπλέον, να συνδράμουν στις ακαδημαϊκές 
δράστηριότητες του Τμήματος και να παρέχουν υπηρε¬ 
σίες επιτήρησης κατά τις εξεταστικές περιόδους. 

4. Ο υποψήφιος διδάκτορας έχει υποχρέωση επικοι¬ 
νωνίας με τον Επιβλέποντα και με τα μέλη της Τριμελούς 
Συμβουλευτικής Επιτροπής. Επίσης οφείλει να ακολουθεί 
τους κανόνες που προβλέπει η εκπόνηση της διδακτο¬ 
ρικής διατριβής σύμφωνα με το άρθρο 6 του παρόντος 
Κανονισμού. 

5. Οι υποψήφιοι διδάκτορες οφείλουν να ακολουθούν 
την ακαδημαϊκή δεοντολογία και να τηρούν τους κανό¬ 
νες της Επιτροπής Δεοντολογίας του Παντείου Πανεπι¬ 
στημίου. 

6. Σε περίπτωση που διαπιστωμένα αποδειχθεί λογο- 
κλοπή, η Συνέλευση του Τμήματος διαγράφει τον υπο¬ 


ψήφιο διδάκτορα, μετά από προηγούμενη ακρόαση του. 
Εάν έχει λάβει τον τίτλο του διδάκτορα, η Συνέλευση του 
Τμήματος προβαίνει στην αφαίρεση του τίτλου. 

Άρθρο 11 

Διαγραφή Υποψήφιου Διδάκτορα 

Ο υποψήφιος διδάκτορας διαγράφεται: 

• αυτοδικαίως, όταν το ζητήσει ο ίδιος με γραπτή του 
αίτηση, 

• όταν διαπιστωμένα αποδειχθεί λογοκλοπή, κατά τα 
οριζόμενα στην παράγραφο 6 του Άρθρου 10 του πα¬ 
ρόντος Κανονισμού, 

• όταν ο Επιβλέπων ή μέλος τηςΤριμελούς Συμβουλευ¬ 
τικής Επιτροπής, ζητήσει την διαγραφή του υποψηφίου 
με αιτιολογημένη πρόταση που να αφορά την ικανότητα 
του τελευταίου να συγγράψει την διατριβή· την από¬ 
φαση λαμβάνει η Συνέλευση του Τμήματος, μετά από 
προηγούμενη ακρόαση του υποψηφίου, 

• όταν ο υποψήφιος διδάκτορας αποδεδειγμένα παρα¬ 
βεί τους κανόνες της Επιτροπής Δεοντολογίας του Πα¬ 
ντείου Πανεπιστημίου, μετά από προηγούμενη ακρόαση 
του, σύμφωνα με το νόμο. 

Άρθρο 12 

Αναρτήσεις στον ιστότοπο του Τμήματος 

Τα ονόματα των διδακτόρων, των υποψηφίων διδα¬ 
κτόρων, των Επιβλεπόντων και των μελών τωνΤριμελών 
Συμβουλευτικών Επιτροπών, καθώς και οι τίτλοι των εκ¬ 
πονούμενων διδακτορικών διατριβών αναρτώνται στον 
ιστότοπο του Τμήματος. 

Άρθρο 13 

Η μορφή και το περιεχόμενο του διδακτορικού 

τίτλου 

1. Ο τίτλος του Διδάκτορα απονέμεται από το Τμήμα 
Διεθνών, Ευρωπαϊκών και Περιφερειακών Σπουδών. Στον 
τίτλο αναγράφεται και το γνωστικό πεδίο που αφορά η 
διατριβή, κατά τα οριζόμενα στο Άρθρο 1 του παρόντος 
Κανονισμού. 

2. Η μορφή και το περιεχόμενο του διδακτορικού τίτ¬ 
λου μπορεί να τροποποιείται για λόγους ενότητας των 
διπλωμάτων και των πτυχίων που χορηγεί το Πάντειο 
Πανεπιστήμιο Κοινωνικών και Πολιτικών Επιστημών. 
Αρμόδιο όργανο για τα ανωτέρω είναι η Σύγκλητος του 
Παντείου Πανεπιστημίου. 

Άρθρο 14 

Έναρξη ισχύος 

1. Ο παρών Κανονισμός ισχύει από την ημέρα δημο¬ 
σίευσης του στο ΦΕΚ. 

2. Οι διατάξεις του παρόντος Κανονισμού εφαρμόζο¬ 
νται και για τους υποψήφιους διδάκτορες που έχουν γίνει 
δεκτοί πριν από την έναρξη ισχύος του ν.4485/2017, εφό¬ 
σον δεν έχει ορισθεί η Επταμελής Εξεταστική Επιτροπή 
τους πριν από τις 4.8.2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2018 

Η Πρύτανης 

ΙΣΜΗΝΗ ΚΡΙΑΡΗ 

